Manas (upė)
Manas (angl. Mano River) – upė Vakarų Afrikoje. Prasideda Gvinėjos aukštumose ties Gvinėjos ir Liberijos siena. Teka į pietvakarius Liberijos teritorija, o žemupyje sudaro Liberijos ir Siera Leonės sieną. Įteka į Atlanto vandenyną netoli Bo. Didžiausias intakas – Moras (dešinysis). Prie Mano įsikūrę Voindžamos, Kolahuno miestai. Pagal Mano upę pavadinta Mano upės sąjunga, kurią sudaro Liberija, Siera Leonė, Gvinėja ir Dramblio Kaulo Krantas.